Isroil Eron Suriya hududida aviabazalar yaratishini qoraladi

Isroil Eronning Suriya hududida dengiz bazalari hamda aviabazalar yaratishga bo‘lgan urinishlariga chidab o‘tirmaydi. Bu haqda Isroil mudofaa vaziri Avigdor Liberman bayonot berdi, deb xabar qiladi “TASS”.

Uning bayonotini siyosatchi boshchilik qiladigan “Uyimiz — Isroil” partiyasi matbuot xizmati keltirdi.
“Gap Suriyada Eron dengiz va aviatsion harbiy bazalarining paydo bo‘lishi, shia qurolli qo‘shilmalarining yaratilishi, ularga minglab yollanma jangchilarning qo‘shilishi, qo‘shni Livan hududida yuqori aniqlikka ega zamonaviy qurol-yarog‘ ishlab chiqarilishi haqida ketmoqda”, — tushuntirdi Liberman.
“Isroil davlati bunday harakatlarga ko‘nib, kuzatuvchi roli bilan cheklanmaydi”, — qo‘shimcha qildi mudofaa vaziri.